Anons kont Vwayaj ann Ayiti - Avètisman Depatman Deta Ameriken
Otorite ameriken yo mande sitwayen Lèzetazini yo PA VWAYAJE ANN AYITI POULEMOMAN akoz dezòd sivil avèk krim.
WASHINGTON, DC — Avètisman Konsènan Vwayaj (Travel Warning) Anons kont Vwayaj ann Ayiti - Nivo 4 - Pinga Vwayaje (Haiti Travel Advisory - Level 4 - Do Not Travel) Aktyèlman genyen dezòd sivil ak manifestasyon ki gaye anpil kote ann Ayiti. Mouvman pwotestasyon, kawoutyou k ap boule, avèk barikad sou wout, se bagay ki toupatou e moun pa kapab prevwa yo. Nan dat 9 jiyè 2018 la gouvènman ameriken an te otorize depa volontè manm pèsonèl gouvènman ameriken an ki pa ijan avek manm fanmi yo. Pou le moman, gouvènman ameriken an genyen kapasite limite pou l ofri sèvis dijans bay sitwayen ameriken yo. (( Depatman Deta va revize avètisman sa a yon fwa pwoblèm sitiyasyon sekirite aktyèl la va fin rezoud. Krim vyolan, tankou vòl a men ame, se bagay ki kouran. Lapolis lokal byen kapab manke mwayen pou yo fè fas kòmsadwa ak ensidan kriminèl grav oubyen ak ijans yo. (( Menm nan sikonstans nòmal, gouvènman ameriken an gen kapisite limite pou l ofri sèvis dijans pou sitwayen ameriken nan kèk rejyon ann Ayiti. Manm pèsonèl anbasad amerikèn nan dwe jwenn pèmisyon nan men responsab sekirite Anbasad la anvan pou yo ale nan kèk zòn nan Pòtoprens. (( Anbasad la pa konseye anplwaye li yo –nan kèk ka li entèdi yo- deplase a-pye nan kèk katye vil la, pami yo genyen katye nan Petyonvil. Depi li fin nannuit, Anbasad la entèdi anplwaye li yo ale nenpòt kote ki pa gen sekirite oubyen paking sou plas. Gen entèdiksyon pou anpwalye yo deplase kite Pòtoprens depi solèy la kouche. Aplwaye Anbasad la twouve yo anba kouvrefe sòti 1nè di maten pou rive a 5 kè di maten. Li entèdi an pèmanans pou anplwaye Anbasad la itilize bank piblik oubyen aparèy ATM (gichè otomatik). Li entèdi tou pou manm pèsonèl anbasad la itilize nenpot ki kalite transpò piblik atravè tout peyi a. Ale li seksyon sou Sekirite ak Byennèt la sou paj . Si ou deside vwayaje ann Ayiti: